《元日即事四首 其四》
宋代·程公许

屠苏最后釂银杯，岁月侵寻老景催。离坎新工几铢火，乾坤生意一声雷。

君亲未报鬓惊雪，名业倘来心欲灰。一笑山头冰万仞，晓晴还见翠屏开。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。